open-index/open-wikipedia-markdown huggingface dataset:
Kalifornianpikkuliitäjä

**Kalifornianpikkuliitäjä** (*Puffinus opisthomelas*) on ulappaliitäjien heimoon kuuluva Meksikon kotoperäinen ulappalintu. Sen elinympäristö käsittää Baja Californian länsirannikon edustalla olevat saaret. Sen populaation koko on noin 80&nbsp;000&nbsp;paria eli vähintään 250&nbsp;000&nbsp;yksilöä. Elliott Coues kuvaili lajin holotyypin Cape San Lucasista Baja Californiasta 1864.

## Lähteet
Axel Danielsson

**Axel Ferdinand Danielsson** (15. joulukuuta 1863 Värmland, Ruotsi – 30. joulukuuta 1899) oli ruotsalainen sosiaalidemokraattinen poliitikko, toimittaja ja kirjailija.

Danielsson käänsi Karl Marxin Kommunistisen manifestin ruotsiksi vuonna 1886 ja perusti sanomalehti Arbetetin vuonna 1887.

Axel Danielsson kuoli Saksassa vuonna 1899. Hänet on haudattu Pyhän Paulin kirkon hautausmaalle Malmöhön, Ruotsiin.

## Lähteet

## Aiheesta muualla
* Käsi, joka tahtoi tulla pääksi Wikiaineistossa
Brasilian Grand Prix 2010

**Brasilian Grand Prix 2010** oli Formula 1 -kauden 2010 18. osakilpailu, joka kilpailtiin 7. marraskuuta Interlagosin moottoriradalla Brasiliassa. Paalupaikan märässä kelissä ajetussa aika-ajossa otti yllättäen Nico Hülkenberg ennen Sebastian Vetteliä. Paalupaikka oli Nico Hülkenbergin uran ensimmäinen ja ainoa.

Kilpailun voittoon ajoi toisesta ruudusta lähtenyt Sebastian Vettel. Toiseksi ajoi Mark Webber ja kolmanneksi MM-sarjaa johtava Fernando Alonso. Red Bull varmisti kisassa valmistajien maailmanmestaruuden.

## Tulokset

### Aika-ajot

### Kilpailu

## Muuta

* Nico Hülkenbergin ainut paalupaikka.
* Williams -tallin ensimmäinen paalupaikka sitten Euroopan Grand Prix 2005.

## Lähteet
Uudenseelanninliitäjä

**Uudenseelanninliitäjä** (*Puffinus gavia*) on ulappaliitäjien heimoon kuuluva Uuden-Seelannin kotoperäinen ulappalintu. Sen elinympäristö käsittää Cookinsalmessa ja Pohjoissaaren koillispuolella olevat saaret. Sen populaation koko on vähintään 100&nbsp;000&nbsp;yksilöä. Johann Reinhold Forster kuvaili lajin holotyypin Queen Charlotte Soundista 1844.

## Lähteet
This Is My Life (Anna Bergendahlin kappale)

**This Is My Life** on Anna Bergendahlin single vuodelta 2010. Kappaleen ovat tehneet Kristian Lagerström ja Bobby Ljunggren. Kappale voitti Melodifestivalen 2010 -kilpailun, ja edusti Ruotsia Eurovision laulukilpailussa 2010. Se kilpaili toisessa semifinaalissa, jossa se keräsi 62 pistettä, jäi sijalle 11 eikä päässyt finaaliin.

Single on yltänyt Ruotsin singlelistalla ykköseksi.

## Lähteet
America’s Best Dance Crew

**America’s Best Dance Crew** on MTV:llä pyörivä ohjelma, jossa etsitään Yhdysvaltain parasta katutanssiryhmää. Tuomareina toimivat Shane Sparks, Lil Mama ja JC Chasezja juontaja Mario Lopez ja ohjelman keksijä on Randy Jackson. Ensimmäisen kauden voitti JabbaWockeeZ, toisen Super Crew, kolmannen Quest Crew, neljännen We Are Heroes, viidennen Poreotix ja kuudennen I aM mE.

## Aiheesta muualla
*
Kääpiöliitäjä

**Kääpiöliitäjä** (*Puffinus lherminieri*) on ulappaliitäjien heimoon kuuluva ulappalintu. Sen laaja elinympäristö käsittää saaristoja eri puolilla trooppisia meriä, ulottuen Länsi-Intian saaristosta Tyynellemerelle, Intian valtamerelle ja Arabianmeren Kuria Muria-saarille sekä Komoreille. Populaation koko on noin puoli miljoonaa yksilöä. René-Primevère Lesson kuvaili lajin holotyypin Antilleilta 1839.

## Lähteet
Sins of a Solar Empire

**Sins of a Solar Empire** on Ironclad Gamesin kehittämä ja Stardock Entertainmentin julkaisema reaaliaikainen strategiapeli, joka on julkaistu Microsoft Windowsille vuonna .

Kyseessä on scifi-aiheinen 4X-peli, joka kertoo kolmen eri avaruusimperiumin välisestä kahakasta. Näitä ovat ihmisosapuoli *TEC* (*Trader Emergency Coalition*), uskonnollisista fanaatikoista koostuva *The Advent* sekä avaruusmuukalaisia edustava *The Vasari*. Monista muista RTS-peleistä poiketen *Sins of a Solar Empire* nojaa rauhallisempaan pelitempoon ja huolellisen strategian kehittämiseen. Pelin kehittänyt Ironclad Games kuvaa pelityyliä seuraavasti:

"Se on reaaliaikainen strategiapeli, joka on suunniteltu yhdistämään vuoropohjaisen pelin syvyys. Se keskittyy tarjoamaan pelaajille mahdollisuuden rakentaa omaa strategiaansa nopean klikkailun sijasta."

Pelille on julkaistu kaksi lisäosaa, *Entrenchment* ja *Diplomacy*, jotka on nykyisin saatavilla myös emopelin yhteydessä *Trinity* -kokoelmana.

## Lähteet

## Aiheesta muualla
* 
* Viralliset kotisivut
* Sins of a Solar Empire wiki
Cheba Maria

**Cheba Maria** on Casablancassa syntynyt marokkolainen laulaja. Hän muutti vuonna 1998 Toulouseen, Ranskaan aloittaakseen laulajauransa. Hän julkaisi ensimmäisen albuminsa *[[Jenentinie]]n* vuonna 2003. Sittemmin hän on vieraillut myös muiden artistien levyillä, kuten Rim’K:n levyllä *[[Maghreb United]]* (2009).

## Diskografia
### Albumit
* Jenentinie (2003)
* Mon Amor (2005)
* Ould Bladi (2008)

## Lähteet

## Aiheesta muualla
*
Iharuusu

**Iharuusu** (*Rosa mollis*, syn. *R. villosa* ssp. *mollis*) on Euroopassa kasvava ruusulaji. Suomessa sitä tavataan lähinnä etelärannikolla.

## Ulkonäkö ja koko

Iharuusu kasvaa 50–150&nbsp;cm korkeaksi. Sen varsi on harvahaarainen. Suorat, hennohkot piikit ovat pareittain ja niitä on harvassa. Lehden korvakkeet ovat leveäkärkisiä ja tavallisesti sisäänpäin käyriä. Lehti on kerrannaislehti. Pyöreähköt lehdykät ovat tylppiä, toissahaisia, pehmeäkarvaisia ja tuoksuvat hartsille. Punaiset kukat ovat 1–3 kukan ryhmissä. Kukkaperä on noin 1&nbsp;cm:n pituinen ja nystykarvainen. Verholehdet ovat kapeita ja liuskaisia tai ehyitä. Iharuusu kukkii Suomessa kesä-heinäkuussa. Hedelmä on 1–1,5&nbsp;cm pitkä, pallomainen ja usein nystykarvainen kiulukka. Kiulukat kypsyvät ja pehmenevät jo elokuussa.

Suomessa tavattavista ruusuista iharuusu muistuttaa eniten okaruusua (*Rosa sherardii*).

## Levinneisyys
Iharuusun levinneisyysalue Euroopassa on hajanainen. Yleisimmin sitä tavataan Britteinsaarilla, Norjassa rannikkoalueilla Lofooteille saakka, Etelä- ja Keski-Ruotsissa, Tanskassa ja Kaukasuksella. Lisäksi lajia tavataan satunnaisesti eri puolelta Eurooppaa ja Turkkia. Suomessa iharuusua tavataan lähinnä Etelä-Suomen rannikkoseudulla, missä se on paikoin yleinen.

## Elinympäristö
Iharuusu kasvaa lehtojen reunuksissa, kivikkorinteillä, laidunmailla ja tienreunuksilla. Se suosii kalkkipitoista maaperää.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* Suomen Lajitietokeskus: Iharuusu (''Rosa mollis'')
* Kasviatlas 2020: Iharuusun (''Rosa mollis'') levinneisyys Suomessa
* Luontoportti: Iharuusu (''Rosa mollis'')
* Pohjolan kasvien pauloissa: ''Rosa mollis'' - iharuusu
* United States Department of Agriculture (USDA): ''Rosa mollis''
FDGB-Pokal

**FDGB-Pokal** oli Vapaan Saksan ammattiyhdistysten liiton järjestämä jalkapalloturnaus, joka pidettiin vuosina 1949–1991.

## Historia

Turnaukseen osallistuivat automaattisesti DDR-Oberligan ja DDR-Ligan joukkueet, kun taas alemman tason joukkueet joutuivat karsimaan. Ensimmäisellä kerralla turnauksessa oli mukana 193 joukkuetta ja voiton vei BSG Waggonfabrik Dessau.

Turnaus oli suosituimmillaan 1970- ja 1980-luvuilla, jolloin loppuotteluja kävi katsomassa 30&nbsp;000–55&nbsp;000 katsojaa. Katsojamäärä kuitenkin romahti, kun turnaus järjestettiin viimeisen kerran. Tällöin loppuottelua seurasi ainoastaan 4&nbsp;800 katsojaa.

## Mestarit
*1949 - Waggonbau Dessau
*1950 - BSG EHW Thale
*1951 - ei pidetty
*1952 - SG Volkspolizei Dresden
*1953 - ei pidetty
*1954 - Vorwärts KVP Berlin
*1955 - SC Wismut Karl-Marx-Stadt
*1956 - SC Chemie Halle
*1957 - SC Lok Leipzig
*1958 - SC Einheit Dresden
*1959 - Dynamo Berlin
*1960 - SC Motor Jena
*1961 - ei pidetty
*1962 - SC Chemie Halle
*1963 - BSG Motor Zwickau
*1964 - SC Aufbau Magdeburg
*1965 - SC Aufbau Magdeburg
*1966 - BSG Chemie Leipzig
*1967 - BSG Motor Zwickau
*1968 - 1. FC Union Berlin
*1969 - 1. FC Magdeburg
*1970 - FC Vorwärts Berlin
*1971 - Dynamo Dresden
*1972 - FC Carl Zeiss Jena
*1973 - 1. FC Magdeburg
*1974 - FC Carl Zeiss Jena
*1975 - BSG Sachsenring Zwickau
*1976 - 1. FC Lok Leipzig
*1977 - Dynamo Dresden
*1978 - 1. FC Magdeburg
*1979 - 1. FC Magdeburg
*1980 - FC Carl Zeiss Jena
*1981 - 1. FC Lok Leipzig
*1982 - Dynamo Dresden
*1983 - 1. FC Magdeburg
*1984 - Dynamo Dresden
*1985 - Dynamo Dresden
*1986 - 1. FC Lok Leipzig
*1987 - 1. FC Lok Leipzig
*1988 - Dynamo Berlin
*1989 - Dynamo Berlin
*1990 - Dynamo Dresden
*1991 - FC Hansa Rostock

## Lähteet

## Aiheesta muualla
Tummapikkuliitäjä

**Tummapikkuliitäjä** (*Puffinus huttoni*) on ulappaliitäjien heimoon kuuluva Uuden-Seelannin kotoperäinen ulappalintu. Se pesii vain Eteläsaaren koillisosan Seaward Kaikoura Rangella. Sen populaation koko on noin 300&nbsp;000–350&nbsp;000&nbsp;yksilöä. Gregory Mathews kuvaili lajin holotyypin Snaressaarelta 1912.

## Lähteet
Sergio Sánchez Martínez

**Sergio Sánchez** (s. 1. lokakuuta 1982 La Pola de Gordon) on espanjalainen kestävyysjuoksija.

Hän oli 3&nbsp;000 metrillä kahdeksas Valencian sisäratojen MM-kilpailuissa 2008, neljäs Torinon sisäratojen EM-kilpailuissa 2009 ja voitti hopeaa Dohan sisäratojen MM-kilpailuissa 2010. Barcelonan EM-kisoissa 2010 hän keskeytti 5 000 metrillä. Sánchez karsiutui 5&nbsp;000 metrin alkuerissä Berliinin 2009, Daegun 2011 ja Moskovan 2013 MM-kilpailuissa. Hän voitti 10&nbsp;000 metrin Euroopan cupin 2013 ja sijoittui samana vuonna maastojuoksun MM-kilpailuissa 16:nneksi. Maastojuoksun EM-kilpailuissa hän on ollut 18:s 2007, 13:s 2008 ja neljäs 2009 sekä saanut joukkuekultaa 2008. 

Vuonna 2013 Sánchez jäi kiinni dopingin käytöstä ja sai kahden vuoden kilpailukiellon ajalle 26.11.2013–25.11.2015.

## Henkilökohtaiset ennätykset
**Ulkoradat**
*1 500 m – 3.39,79 (2004)
*3 000 m – 7.45,51 (2009)
*5 000 m – 13.12,97 (2013)
*10 000 m – 28.25,22 (2010)
**Sisäradat**
*1 500 m – 3.40,63 (2008)
*2 000 m – 4.52,90  (2010)
*3 000 m – 7.32,41 (2010, Euroopan ennätys)

## Lähteet
Harry Lennix

**Harry Joseph Lennix** (s. 16. marraskuuta 1964, Chicago, Yhdysvallat) on yhdysvaltalainen näyttelijä. Vuodesta 1989 hän on näytellyt lukuisissa elokuvissa ja televisiosarjoissa, kuten *[[Rouva presidentti (televisiosarja)|Rouva presidentti]]* (2005–2006), *[[24_(televisiosarja)|24]]* (2007) ja *[[Dollhouse]]* (2009–2010). 

## Aiheesta muualla
*
Maghreb United

**Maghreb United** on Rim'K:n kolmas studioalbumi, jonka hän julkaisi 113-yhtyeensä itsenäisen levy-yhtiön Frenesikin kautta 29. kesäkuuta 2009. Levyllä vieraili useita eri muusikoita, kuten Zahouania, Mohamed Allaoua, Cheba Maria ja Tunisiano.

## Kappaleet
#  (Bouga)
#  (113, Jamel Debouze & Awa Imani)
#  (feat. Zahouania)
#  (Mohamed Lamine, Kery James)
#  (feat. Mohamed Allaoua & Nourou)
#  (feat. Dry, Reda Taliani & Sefyu)
#  (feat. Kenza Farah)
#  (feat. Diam's)
#  (Mohamed Lamine, OGB & Kamelancien)
#  (feat. Kader Japonais & Selim Du 9.4)
#  (Amel Bent)
#  (Medine & Cheba Maria)
#  (Tunisiano & Cheb Bilal)
#  (feat. Nessbeal)
#  (feat. Cheba Maria)
#  (Soprano & La Swija)
#  (113 & Reda Taliani)

## Listasijoitukset

## Lähteet
Stephen Kingin Hohto

**Stephen Kingin Hohto** () on vuonna 1997 valmistunut Mick Garrisin ohjaama minisarja, joka perustuu kirjailija Stephen Kingin läpimurtoromaaniin *[[Hohto]]*. King ei ollut tyytyväinen Stanley Kubrickin vuonna 1980 ilmestyneeseen elokuvasovitukseen, joten 17 vuotta myöhemmin King kirjoitti käsikirjoituksen kirjalle uskollisempaan minisarjaversioon. Sarja on saanut vähemmän arvostusta kuin Kubrickin *Hohto*, jota puolestaan on useasti kehuttu yhdeksi parhaista kauhuelokuvista.

Minisarjan Overlook-hotelli on kuvattu Coloradossa sijaitsevassa Stanley Hotelissa, joka itse asiassa toimi Stephen Kingille inspiraationa *Hohto* -romaanin Overlook-hotellille.

## Juoni
Minisarja on juoneltaan uskollinen Kingin romaanille.

Jack Torrance (Steven Weber), kirjailija ja entinen opettaja, saa talonmiehen paikan talveksi Coloradossa sijaitsevassa Overlook-hotellissa. Seurakseen hän saa vaimonsa Wendyn ja nuoren poikansa Dannyn, jolla on varsin erikoinen kyky: hän ”hohtaa” eli pystyy keskustelemaan toisten ihmisten kanssa ajatuksissa tuhansien kilometrien päästä ja näkemään asioita, joita tavallinen ihminen ei näkisi. Hän näkee näkyjä tulevasta ja menneestä. Dannyn mielikuvitusystävä Tony varoittaa menemästä Overlookiin, jossa on kuulemma jotain pahaa tekeillä. Perhe kuitenkin lähtee viettämään talvea hiljaiseen hotelliin, ja pian Danny näkee kauheita näkyjä hotellin verisestä historiasta. Jokin paha voima haluaa Dannyn voiman itselleen – ja on valmis käyttämään hänen isäänsä välikappaleena.

## Rooleissa

## Vastaanotto
Kun Mick Garrisin *Hohto* alkujaan julkaistiin vuonna 1997, sen vastaanotto oli vielä pääsääntöisesti myönteinen, mutta ajansaatossa mielipide kääntyi kielteisempään suuntaan eikä ole nykyisellään saanut samanlaista arvostusta osakseen kuin Kubrickin *[[The Shining – Hohto|Hohto]]*: sitä on kritisoitu muun muassa Kubrickin elokuvan matkimisesta ja monet kriitikot valittivat liiallisesta dialogin määrästä sekä pitkäveteisyydestä.

## Julkaisu Suomessa
*Stephen Kingin Hohto* on esitetty suomessa MTV3:lla, ja lisäksi se on julkaistu kahden levyn DVD-julkaisuna. Minisarjan ikäraja Suomessa on K-15.

## Lähteet

## Aiheesta muualla
* Stephen Kingin Hohto Leffatykki.com:issa
Tatjana Firova

**Tatjana Pavlovna Firova** (, s. 10. lokakuuta 1982 Sarov) on venäläinen 400 metrin juoksija.

Firova voitti alle 20-vuotiaiden Euroopan-mestaruuden Grossetossa 2001 ajalla 52,94. Hän saavutti Bydgoszczin alle 23-vuotiaiden EM-kilpailuissa 2003 kultaa 4&nbsp;×&nbsp;400&nbsp;metrin viestissä ja pronssia 400 metrillä. Daegun universiadeissa hän voitti samana vuonna kultaa 400 metrillä. Ateenan olympialaisissa 2004, Helsingin MM-kilpailuissa 2005 ja Göteborgin EM-kilpailuissa 2006 hän juoksi alkuerissä Venäjän viestijoukkueissa, jotka saavuttivat loppukilpailuissa toisilla kokoonpanoilla Ateenassa hopeaa sekä Helsingissä ja Göteborgissa kultaa.

Firova saavutti Pekingin olympialaisissa 2008 hopeaa 4&nbsp;×&nbsp;400&nbsp;metrin viestissä ja sijoittui kuudenneksi 400 metrillä. Vuonna 2016 tehdyissä dopingtestien uudelleenanalysoinneissa Firova jäi kiinni ja hänen suorituksensa Pekingissä mitätöitiin. Viestijoukkueen hopea oli riistetty heiltä jo aiemmin myös dopingkärystä. Hän saavutti pronssia pitkässä viestissä Berliinin MM-kilpailuissa 2009. 

Dohan sisäratojen MM-kilpailuissa 2010 hän voitti hopeaa sekä henkilökohtaisella 400 metrillä ajalla 51,13 että 4&nbsp;×&nbsp;400 metrin viestissä. Saman vuoden Barcelonan EM-kilpailuissa hän voitti mestaruuden sekä 400 metrillä ajalla 49,89 että 4&nbsp;×&nbsp;400 metrin viestissä.

Firova juoksi Lontoon olympialaisissa 2012 kolmannen osuuden hopeaa saaneessa Venäjän 4&nbsp;×&nbsp;400 metrin viestijoukkueessa. Moskovan MM-kilpailuissa 2013 hän juoksi toisen osuuden maailmanmestaruuden voittaneessa Venäjän 4x 400 metrin viestijoukkueessa.

Urheilun kansainvälinen vetoomustuomioistuin ilmoitti helmikuussa 2019 Firovan ja 11 muun venäläisurheilijan rikkoneen dopingsääntöjä. Firovan kaikki tulokset väliltä 20. elokuuta 2008 (eli Pekingin olympialaisista alkaen) − 31. joulukuuta 2012 hylättiin. Lisäksi jo uransa lopettanut Firova sai kilpailukiellon ajalle 9. kesäkuuta 2016 − 8. kesäkuuta 2020

## Henkilökohtaiset ennätykset
:*Lähde: IAAF*, Tilastopaja
**Ulkoradat**
*200 m 23,44 (2008)
*400 m 50,08 (2006)
**Sisäradat**
*400 m 51,41 (2006)

## Lähteet
Friedrich Kalkbrenner

**Friedrich Kalkbrenner** () oli saksalainen pianisti ja säveltäjä. Kalkbrenner esiintyi julkisesti ensimmäistä kertaa viisivuotiaana ja valmistui Pariisin konservatoriosta vain 13-vuotiaana. Hän asui Lontoossa kymmenen vuotta ja oli suosittu pianisti ja opettaja. Vuonna 1824 Kalkbrenner muutti Pariisiin, jossa asui kuolemaansa 1849 saakka. Kalkbrenner oli luonteeltaan hyvin itsetietoinen ja pyrki kätkemään vaatimattoman syntyperänsä. Hän oli Pleyel-pianotehtaan osakas ja kuoli varakkaana miehenä.

Kalkbrennerin soitto oli aikalaisten mukaan loppuun saakka viimeisteltyä ja hienostunutta. Hän teki suuren vaikutuksen nuoreen Frédéric Chopiniin, joka kirjoitti innoissaan ”Herzin, Lisztin ja Hillerin olevan nollia Kalkbrennerin rinnalla”. Toisaalta Kalkbrennerin soittoa pidettiin dynamiikaltaan ja tunneasteikoltaan rajoittuneena. Hänen sävellyksistään pianokappale *Effusio musica* oli aikanaan suosittu, mutta nykyään se on unohdettu, kuten hänen oopperansa, konserttonsa ja sonaattinsakin.

## Lähteet
* 

### Viitteet
Tukikohta (minisarja)

**Tukikohta** (*The Stand*) on vuonna 1994 tehty minisarja, joka perustuu kirjailija Stephen Kingin samannimiseen romaaniin. Minisarjan on ohjannut Mick Garris ja käsikirjoituksesta sekä tuottamisesta on vastannut itse Stephen King. King esiintyy myös aiempiin elokuviin verrattuna isommassa cameoroolissa.

## Juoni

Tappava virus karkaa salaisesta tukikohdasta sotilaspoliisin ja hänen perheensä mukana. Ajan myötä ”Kapteeni Trippsiksi” nimetty superinfluenssa levittäytyy ympäri Yhdysvaltoja. Se on erittäin tappava tauti, eikä siihen ole olemassa parannuskeinoa. Pieni osa väestöstä on kuitenkin mysteerisellä tavalla immuuneja taudille ja kun kaikki muut ovat kuolleet, he alkavat nähdä unia kahdesta henkilöstä: Nebraskassa elävästä, päivittäin Jumalaa rukoilevasta vanhasta naisesta, Äiti-Abigailista, sekä aavikolla liikkuvasta demonisesta miehestä, Randall Flaggista. Immuunit alkaavat kukin valita puolensa, joko Abigailin johtaman Boulderin vapaavyöhykkeen tai Flaggin hallinnoiman Las Vegasin, ennen viimeistä välienselvittelyä, joka tulee päättämään, kumpi joukko voittaa luomakunnan herruuden.

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano sanoo minisarjan latistuvan hyvän alun jälkeen ja antaa sille kolme tähteä viidestä, mikä vastaa sanallista arviota ”hyvä”.

## Lähteet
Konka Ski

**Konka Ski** on pieni hiihtokeskus Rautjärven kunnassa Simpeleen taajamassa. Laskettelukeskuksessa on kolme rinnettä ja kaksi kapulahissiä sekä half pipe. Konkalammen hiihtokeskuksessa on myös kolme hyppyrimäkeä ja lisäksi eri pituisia valaistuja hiihtolatuja.

Konka Ski on Rautjärven kunnan omistama, ja sitä ylläpidetään vapaaehtoisvoimin. Konka Skissä on oheispalveluiden osalta tarjolla pieni rinnekahvio ja välinevuokraamo. Hiihtokeskuksesta löytyy myös laavu. 

Laskettelukeskus perustettiin nykyisen Metsä Board Simpeleen tehtaan jätevuoren päälle vuonna 1985.

## Laskettelurinteet

Rinne, pituus/korkeusero

* Konka 1, 350/70 m, valaistu
* Konka 2, 440/70 m, valaistu
* Konka 3, 400/70 m

## Hyppyrimäet

* K 38 mäki
* K 20 mäki
* K 12 minimäki

## Hiihtoladut

* 1 km, valaistu
* 2 km, valaistu
* 3 km, valaistu
* 5 km, valaistu

## Lähteet

* Konka Ski - Konkalammen hiihtokeskus ry:n kotisivut

## Aiheesta muualla
*Konka Skin kotisivut
Scott Hartnell

**Scott Hartnell** (s. 18. huhtikuuta 1982 Regina, Saskatchewan) on kanadalainen uransa jo lopettanut jääkiekkoilija. Hänen pelipaikkansa  oli vasen laitahyökkääjä, ja hän edusti viimeksi NHL-joukkue Nashville Predatorsia.

Kesäkuussa 2007 Nashville Predators kauppasi Hartnellin yhdessä Kimmo Timosen kanssa Philadelphia Flyersiin vaihdossa ensimmäisen kierroksen varausvuoroon vuoden 2007 varaustilaisuudessa. Kesäkuussa 2014 Flyers kauppasi Hartnellin Columbus Blue Jacketsiin vaihdossa R.J. Umbergeriin ja neljännen kierroksen varausvuoroon vuoden 2015 varaustilaisuudessa. Kesäkuussa 2017 Blue Jackets osti ulos Hartnellin sopimuksen jota oli jäljellä vielä kaksi kautta. Tultuaan vapaaksi agentiksi Hartnell teki yksivuotisen sopimuksen vanhan seuransa Nashville Predatorsin kanssa heinäkuussa 2017.

Kaukalossa Hartnell tuli tunnetuksi vahvasta ja kovasta pelityylistään sekä loistavasta taisteluhengestä. Sana voimahyökkääjä kuvaa hyvin Hartnellin pelityyliä, sillä hänet löysi usein maalin edestä rouhimassa irtokiekkoja ja hän oli vahva laitakahinoissa. Hartnell tunnettiin myös erikoisesta hiustyylistään. Varsinkin pudotuspelien aikaan hänellä oli tapana kasvattaa pitkät ja tuuheat hiukset.

## Tilastot

### Kansainväliset

## Lähteet
*
*

### Viitteet
Boris Sirpo

**Boris Osipovitš Sirpo** (aik. **Sirob**, alk. **Wolfson**; 3. huhtikuuta 1893 Vladikavkaz, Venäjä − 25. tammikuuta 1967 Portland, Oregon, Yhdysvallat) oli venäläissyntyinen suomalainen viulisti, kapellimestari ja musiikkipedagogi.

Boris Sirpo opiskeli viulunsoittoa ja orkesterinjohtoa Moskovan ja Pietarin konservatorioissa, myöhemmin Saksassa ja Itävallassa. Sirpo tuli Suomeen vuonna 1912 Helsingin Filharmonisen orkesterin viulunsoittajaksi.

Sirpon itselleen alkuperäisen nimensä Boris Wolfsonin tilalle ottama nimi Boris Sirob on palindromi. 

Vuonna 1918 Sirpo perusti Viipurin musiikkiopiston, jonka johtajana hän toimi talvisodan syttymiseen saakka 1939. Hän teki johtamansa Viipurin musiikkiopiston kamariorkesterin kanssa vuonna 1932 laajan konserttimatkan Alankomaihin, Belgiaan ja Ranskaan. Vuosina 1922−1924 ja 1929−1939 hän toimi Viipurin Musiikin Ystäväin orkesterin johtajana.

Sirpo oli ennen kaikkea viulistien opettaja ja hänen oppilaistaan kuuluisin lienee Heimo Haitto. Sirpo oli musiikkiopiston johtajana myös monien muiden taiteilijoiden, kuten pianistien Orest Bodalewin ja Cyril Szalkiewiczin ”löytäjä”. Opettajana Sirpo oli erittäin vaativa ja tiukka antaessaan palautetta.

Talvisodan puhjettua Sirpo siirtyi Yhdysvaltoihin, Portlandin kaupunkiin Oregonin osavaltioon musiikinopettajaksi ja kapellimestariksi, ja siellä hän työskenteli kuolemaansa saakka. Yhdysvalloista hän teki johtamansa kuoron ja orkesterin kanssa konserttivierailun Suomeen vuonna 1955. Vuonna 1964 Sirpo kutsuttiin silloisen Lahden musiikkiopiston, entisen Viipurin musiikkiopiston, johtajaksi, mutta hän kieltäytyi tehtävästä heikentyneen terveytensä vuoksi.

## Lähteet
* Haapanen, Toivo ym. (toim.): *Musiikin tietokirja*. Helsinki: Otava, 1948.
* 
* 
### Viitteet

## Kirjallisuutta
* Lehtonen, Tiina-Maija – Tarpila, Laila. *Tutkimaton Boris Sirpo ja Viipurin musiikin menestystarina*. Helsinki: Siltala 2022. .
* 

## Aiheesta muualla
*
Jakkula (Somero)

**Jakkula** on kylä Somerniemellä Somerolla.

Kylä sijaitsee Oinasjärven rannalla ja rajoittuu etelässä Viuvalan, lännessä Oinasjärven ja pohjoisessa Härjänlahden kyliin Somerniemellä. Idässä on naapurina Pusulan Hyrkkölän kylän Arimaan kulmakunta Nummi-Pusulassa. Oinasjärven ohella Jakkulan kylän maat ulottuvat pohjoisessa Arimaa-järven rantaan. Arimaa laskee Oinasjärveen Jakkulan alueella virtaavaa Mäentaanjokea, jonka leventymänä on Lahnalampi. Pohjoisessa kylän maat rajoittuvat Kolmanteen Salpausselkään kuuluvaan Äyräsnummeen.

Kylän väkiluku vuonna 2011 oli 73, mikä teki siitä Someron kylistä väkiluvultaan 29. suurimman ja entisen Somerniemen kylistä kuudenneksi suurimman. Yhdessä Oinasjärven kanssa Jakkula on ollut toinen entisen Somerniemen kunnan keskuskylistä, jossa ovat sijainneet muun muassa Somerniemen kunnantalo, paloasema, meijeri ja Somerniemen pappila. Koulua kylässä ei ole, vaan koulua on vuodesta 1901 käyty Oinasjärvellä, jossa muiden koulujen lakattua nyt on entisen Somerniemen alueen ainoa toiminnassa oleva koulu.

Kylän vanhoja taloja ovat olleet Hamppula, Huuva, Häntä, Jutta, Kärki, Paakkala ja Paavola, josta vuonna 1688 tuli kappalaisen virkatalo ja sittemmin itsenäisen Somerniemen seurakunnan pappila. Taloista kaikki ovat edelleen olemassa. Paakkalassa toimivat vuosina 1957-1977 Somerniemen kunnantalo ja paloasema ja sen jälkeen paloasema. Huuvaa käytettiin palokunnan ja maamiesseuran juhlatilana vuoteen 2004. Kylän vanhalla tontilla taloista ovat vielä Paakkala ja Huuva, joka on maisemallisesti ja paikallishistoriallisesti arvokas. Pappila oli 2010-luvulla yksityiskäytössä. 

Jakkulan tiiviin ryhmäkylän vuonna 1898 tapahtunut palo oli esikuvana kirjailija Helvi Hämäläisen romaanille *Kylä palaa* (1938). Kirjailija, jonka äidin suku oli Somerniemeltä, oli kuullut siitä kertomuksia tädiltään Sandra Alénilta.

Jakkulassa on syntynyt herännäispappi Abraham Achrenius (1706–1769).
 
## Lähteet
*

### Viitteet

## Aiheesta muualla
*
Hopealuoti (elokuva)

**Hopealuoti** () on Dan Attiasin ohjaama kauhuelokuva vuodelta 1985. Se perustuu kirjailija Stephen Kingin vuoden 1983 pienoisromaaniin *[[Ihmissuden vuosi]]*. King on myös itse käsikirjoittanut elokuvan.

## Juoni
Pienessä Tarker Millsin kylässä tapahtuu kevätyönä hirmuinen veriteko. Joku pitää kylää kauhun vallassa, kun raakoja murhia tapahtuu lisää. Sitten eräänä heinäkuun neljäntenä nuori pyörätuolia käyttävä poika Marty Coslaw joutuu tekemisiin murhaajan kanssa, mutta selviytyy siitä hengissä. Hän saa tietää, että murhaaja, joka tappaa uhrinsa aina täysikuun aikaan, on paljon enemmän kuin ihminen.

## Näyttelijät

## Arvioita
Roger Ebert antoi elokuvalle kolme tähteä neljästä, ja hän kommentoi elokuvan tuntuneen hänestä parodialta pienoisromaaniin ja yleisesti Kingin tuotantoon nähden, mutta myönsi elokuvan olleen hänestä joka tapauksessa viihdyttävä. Sen sijaan The New York Timesin kriitikko Vincent Canby kutsui elokuvaa "erittäin ala-arvoiseksi Stephen King -fiktioksi" ja ihmissudesta hän ajatteli "sen muistuttavan suttakin enemmän Smokey Bearia pahimman krapulan jälkeen".

*[[Video-opas|Video-oppaassa]]* vuodelta 1994 Kari Salminen kuvasi elokuvaa siloitelluksi jännitykseksi joka ei pelota pienimpiäkään. Hän antoi sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Petsie

**Petsie** oli suomalainen lemmikkieläinten omistajille suunnattu IRC-Gallerian tapainen yhteisöpalvelu. Palvelu on käännetty myös ruotsiksi ja englanniksi. Palvelun alasajo aloitettiin kesäkuussa 2016.

## Palvelu
Käyttäjät voivat lisätä palveluun kuvia ja videokuvaa omista lemmikeistään, pitää yksinkertaista blogia ja kommentoida toisten käyttäjien lemmikkejä sekä käyttää palvelun keskustelupalstaa. Palvelussa on lisäksi kadonneet & löytyneet -sivu, osto- ja myyntipalsta sekä palvelu, jonka kautta eri eläinten kasvattajat voivat ilmoittaa syntyneistä poikueista tai pentueista. Eläinaiheisten tapahtumien järjestäjillä on mahdollisuus ilmoittaa tapahtumista palvelun tapahtumakalenterissa. Uusimpana palveluna sivustolle lisättiin 5. maaliskuuta 2010 oma verkkokauppa.

## Käyttäjät
Kuka tahansa yli 13-vuotias voi luoda profiilin palveluun. Oman profiilin luonnin jälkeen palveluun voi lisätä omia lemmikkejä. Suomenkielisen palvelun käyttäjistä 13–17-vuotiaita on 45,8 %, 18–25-vuotiaita 39,1 % ja yli 25-vuotiaita 15,1 %. Naisten osuus palvelussa on 87,4 % ja miesten 12,6 %. Käyttäjät ovat lisänneet palveluun yli 81 000 lemmikkiä, joista 34,3 % on koiria, 19,3 % kissoja ja 15,7 % jyrsijöitä. Jäljelle jäävä 30,7 % muodostuu muun muassa hevosista, lemmikkilinnuista, kaneista ja terraarioeläimistä.

## Lähteet

## Aiheesta muualla
*Konsepti viedään ulkomaille. Petsie-sivustolla jo 10 000 lemmikkiä (31.7.2007) (digitoday.fi)
*http://www.petsie.fi - Suomenkielinen Petsie
*http://www.petsie.org - Englanninkielinen Petsie
Henri Herz

**Henri Herz** (6. tammikuuta 1803 Wien, Itävalta – 4. tammikuuta 1888 Pariisi, Ranska) oli itävaltalainen pianisti ja säveltäjä. Herz opiskeli Pariisin konservatoriossa, jossa hän sai 15-vuotiaana ensimmäisen palkinnon. Hän oli Friedrich Kalkbrennerin ohella Pariisin merkittävin pianisti, ennen kuin Frédéric Chopin ja Franz Liszt saapuivat kaupunkiin.

Herz oli suunnattoman suosittu esiintyjä salongeissa, ja hänen lukemattomat viehättävät mutta köykäiset salonkikappaleensa kävivät hyvin kaupaksi. Herz sijoitti pianotehtaaseen ja rakennutti konserttisalin. Hänellä oli runsaasti oppilaita: toisinaan oppitunnit piti vapaiden aikojen puutteessa aloittaa jo aamuviideltä. Herz teki vuosina 1845–1851 pitkän konserttikiertueen Yhdysvaltoihin, Meksikoon ja Länsi-Intian saarille. Kiertueen aikana esitettiin muun muassa hänen sävellyksensä kahdeksalle pianolle. Kun hän palasi Eurooppaan, hänestä tuli Pariisin konservatorion professori.

Herzin soitolle tunnusomaista olivat nopea sormitekniikka ja kevyt ääni. Felix Mendelssohnin mielestä hän muistutti soittajana nuorallatanssijaa tai akrobaattia.

Ilmari Krohnin vuonna 1911 esittämä arvio Herzin tuotannosta on: ”Hänen sävellyksensä ovat pelkkää kuorta.”

## Teoksia
### Pianokonserttoja
* Nro 1 (A-duuri, op. 34; 1828)
* Nro 2 (op. 74)
* Nro 3 (d-molli, op. 87; 1835)
* Nro 4 (E-duuri, op. 131; 1843)
* Nro 5 (f-molli, op. 180; 1854)
* Nro 6 (A-duuri, op. 192; 1858), mukana kuoro
* Nro 7 (h-molli, op. 207; 1864)
* Nro 8 (As-duuri, op. 218; 1873)

## Lähteet
Nada Surf

**Nada Surf** on yhdysvaltalainen vuonna 1992 New Yorkissa perustettu rockyhtye. Yhtyeen jäsenet ovat Matthew Caws (laulu ja kitara), Daniel Lorca (basso ja taustalaulu) sekä Ira Elliot (rummut ja taustalaulu). Yhtyeen läpimurto tapahtui vuoden 1996 debyyttialbumin singlellä *Popular*. 

## Diskografia
* *High/Low* (1996)
* *The Proximity Effect* (1998)
* *Let Go* (2002)
* *The Weight Is a Gift* (2005)
* *Lucky* (2008)
* *If I Had A Hi-Fi* (2010)
* *The Stars Are Indifferent To Astronomy* (2012)
* *You Know Who You Are* *(2016)*
* *Never Not Together* *(2020)*
* *Moon Mirror* *(2024)*

### Extended plays

* *Karmic*  (1996)
* *All You Need Is Love* (radio only EP) 2006
* *The MySpace Transmissions* *2008*
* *The Dulcitone Files* *(2012)*
* *Cycle Through* (2021)

### Muut levyt

* *North 6th Street* *(CD) 1999*
* *Live in Brussels* *(CD) 2004*
* *Vinyl Box Set 1994-2008* *(Vinyl) 2008*
* *B-Sides* *(Digital -Digitaalinen) 2014*
* *Live At The Neptune Theatre* *(CD/Vinyl/Digital) 2015*
* *Peaceful Ghosts* *(CD/Vinyl/Digital) 2016*
* *Live aux Eurockéennes de Belfort* *(DVD) 2004*

### Singles

* Popular (1996)
* Treehouse
* Deeper Well
* Why Are You So Mean to Me? (1998)
* The Way You Wear Your Head (2002)
* Inside of Love
* Hi-Speed Soul (2003)
* L'Aventurier
* Always Love (2005)
* Imaginary Friends
* Whose Authority (2007)
* See These Bones
* I Like What You Say (2008)
* Electrocution (2010)
* The Moon is Calling (2011)
* Waiting for Something (2012)
* Believe You're Mine (2015)
* Cold to See Clear
* Something I Should Do (2019)
* Looking For You
* So Much Love (2020)
* In Front of Me Now (2024)
Vasile Moldoveanu

**Vasile Moldoveanu** (s. 6. lokakuuta 1935) on romanialainen tenori. Hän on kotoisin Constanțasta. Hän opiskeli synnyinkaupunkinsa Ciprian Porumbescu -konservatoriossa ja debytoi Bukarestin kansallisoopperassa vuonna 1966 Rinuccion roolissa Giacomo Puccinin *[[Gianni Schicchi]]ssä*. Metropolitan-oopperassa hän esiintyi ensi kertaa vuonna 1979 Pinkertonina *[[Madama Butterfly]]ssä*. Samana vuonna hän esiintyi ensi kertaa Covent Gardenissa tulkiten Don Carlon roolin. Moldoveanua kuullaan vain harvoilla levytyksillä. Kaksi vuosina 1976 ja 1978 julkaistua resitaali-LP:tä on ollut saatavilla Intercordilta.

## Lähteet

## Aiheesta muualla
* Allmusic.com: Vasile Moldoveanu > Overview
Luettelo suomalaisista NHL-maalivahdeista

**Luetteloon suomalaisista NHL-maalivahdeista** on koottu kaikki NHL:ssä pelanneet, ja nykyisin pelaavat maalivahdit.

Tilastot ovat kauden 2014-2015 päätteeksi. Tähdellä merkityt pelaajat pelaavat edelleen NHL:ssä. 

## Runkosarja

## Pudotuspelit

## Avain

**K** – pelattujen kausien lukumäärä, **OT** – pelatut ottelut, **MIN** – pelatut minuutit, **NOL** – nollapelit, **KA** – päästettyjä maaleja jokaista 60 minuuttia kohden, **T%** – Torjuntaprosentti

## Lähteet
* 

* QuantHockey.com
HMS Sabre (H18)

**HMS Sabre** (viirinumero H18) oli Britannian kuninkaallisen laivaston Amiraliteetin S-luokan hävittäjä toisessa maailmansodassa.

## Valmistus

Alus tilattiin huhtikuussa 1917 vuosien 1917-1918 laivasto-ohjelmien 11. tilauksessa Alexander Stephens and Sonsilta Govanista, missä köli laskettiin 10. syyskuuta 1917. Alus laskettiin vesille 23. syyskuuta 1918. Ensimmäisen maailmansodan päätyttyä alus siirrettiin viimeisteltäväksi Fairfield Shipbuilding and Engineering Companylle, missä se valmistui 1919.

## Palvelus
Alus oli laivaston mukana, kunnes se  muutettiin 1937 aseistamattomaksi maalilaivaksi. Alus palautettiin 1939 palvelukseen huolimatta sen iästä ja heikosta kunnosta. Alus sijoitettiin suojaamaan saattueita läntisen reitin alueelle (). Helmikuussa 1940 se kärsi Skotlannin länsirannikolla pahoja rakenteellisia vaurioita menettäen liikuntakykynsä. Alus hinattiin telakalle korjattavaksi.

Huhtikuussa alus palasi koeajojen jälkeen suojaamaan saattueita. Alus siirrettiin toukokuussa evakuoimaan joukkoja mantereelta. Se liitettiin 28. toukokuuta operaatio Dynamoon ja alus evakuoi 30. toukokuuta 1500 miestä Dunkerquen rannoilta. Paluumatkalla alus joutui ilmahyökkäykseen. Seuraavana päivänä ilmahyökkäyksessä alus vaurioitui pahoin, mikä pakotti sen siirtämisen telakalle korjattavaksi. *Sabre* palasi muutamassa päivässä telakalta, minkä jälkeen se suoritti kaikkiaan kahdeksan matkaa evakuoiden yli 5&nbsp;000 henkeä. Alus määrättiin 12. kesäkuuta operaatio Arieliin evakuoimaan joukkoja Biskajanlahden satamista, minkä päätyttyä se palasi saattueiden suojaksi.

Vuonna 1940 alus muutettiin sukellusveneidentorjuntaan kykeneväksi saattajaksi, jolloin se aseistettiin 14 syvyyspommin laukaisuun kykenevällä järjestelmällä sekä ilmatorjunta-asein. Aluksen B-torni korvattiin 12 naulan tykillä ja asennettiin kaksi Oerlikon ilmatorjuntatykkiä etsintävalon tasanteelle.

Lokakuussa 1944 alus siirrettiin suojaamaan rannikkosaattueita, kun Captain-luokan fregatit ottivat vastuun saattueiden suojaamisesta Atlantilla. Aluksen puolen tuuman konekiväärit poistettiin alustoineen. Se varustettiin marraskuussa miinanraivaimilla, jolloin syvyyspommikiskot poistettiin.

Toukokuussa 1945 *Sabre* poistettiin palveluksesta, minkä jälkeen se lojui ankkurissa satamassa. Alus sijoitettiin sotatoimien päätyttyä poistolistalle ja myytiin BISCOlle. Alus saapui 1946  Grangemouthiin romutettavaksi.

## Lähteet
*
*
*
*

### Viitteet
Enver Gjokaj

**Enver Gjokaj** (s. 12. helmikuuta 1980 Pohjois-Kalifornia) on albanialais-yhdysvaltalainen näyttelijä. Hän on näytellyt pienissä rooleissa muun muassa elokuvissa *[[Spinning Into Butter]]* (2007), *[[Eagle Eye]]* (2008) ja *[[Tale of the Tribe]]* (2009), mutta hänen tunnetuin roolinsa on Victor vuosien 2009–2010 televisiosarjassa *[[Dollhouse]]*. Vuonna 2015 hän näytteli agentti Daniel Sousaa *[[Agent Carter]]* -televisiosarjassa ja palasi rooliinsa vuonna 2020 *[[S.H.I.E.L.D. Agentit]]* -televisiosarjan seitsemännellä tuotantokaudella.

## Lähteet

## Aiheesta muualla
*
Jennifer Meadows

**Jennifer Brenda ”Jenny” Meadows** (s. 17. huhtikuuta 1981 Wigan) on brittiläinen 800 metrin juoksija.

Hän osallistui Moskovan sisäratojen MM-kilpailuihin 2006, joissa hän pääsi välieriin asti. Birminghamin sisäratojen EM-kilpailuissa 2007 hän oli viides, mutta Osakan MM-kilpailuissa 2007 hän jäi jälleen välieriin. Kaava toistui, kun hän oli Valencian sisäratojen MM-kilpailuissa 2008 viides, mutta jäi Pekingin olympialaisissa 2008 välieriin. Torinon sisäratojen EM-kilpailuissa 2009 hän oli jo lähellä mitalia ollen neljäs, mutta ensimmäisen arvokisamitalin, pronssia, hän sai Berliinin MM-kilpailuissa 2009. Dohan sisäratojen MM-kilpailuissa 2010 hänen mitaliputkensa jatkui hopealla. Barcelonan EM-kilpailuissa hän sijoittui alun perin kolmanneksi, mutta nousi lopulta hopealle kun Marija Savinova hylättiin dopingin takia. Pariisin sisäratojen EM-kilpailuissa 2011 Meadows sijoittui 800 metrillä alun perin toiseksi, mutta nousi myöhemmin voittajaksi kun Jevgenija Zinurova hylättiin dopingrikkomuksen vuoksi. 4&nbsp;×&nbsp;400 metrin viestissä hän sai hopeaa. Saman vuoden Daegun MM-kilpailuissa hän karsiutui 800 metrin välierissä.

## Henkilökohtaiset ennätykset
:Lähde: IAAF

;Ulkoradat
*400 m 52,67 (2003)
*800 m 1.57,93 (2009)
*1 000 m 2.36,13 (2015)
*1 500 m 4.19,36 (2006)

;Sisäradat
*200 m 24,65 (2004)
*400 m 52,74 (2003)
*800 m 1.58,43 (2010)
*1 000 m 2.46,82 (2005)

## Lähteet

## Aiheesta muualla
* Jennifer Meadows thepowerof10:n tietokannassa
* Jennifer Meadowsin viralliset kotisivut
Tatjana Tšernova

**Tatjana Sergejevna Tšernova** (, s. 29. tammikuuta 1988 Krasnodar) on venäläinen seitsenottelija. Hän saavutti vuosina 2008–2012 neljä arvokisamitalia, mutta menetti myöhemmin kaikki dopingin käytön takia.

Tšernova voitti sekä alle 18-vuotiaiden (2005) että alle 20-vuotiaiden (2006) maailmanmestaruuden. Aikuisten arvokisoissa hän esiintyi ensimmäisen kerran Osakan MM-kilpailuissa 2007, mutta ottelu jäi kesken. Valencian sisäratojen MM-kilpailuissa 2008 hän sijoittui viisiottelussa seitsemänneksi. 

Pekingin olympialaisissa 2008 Tšernova sijoittui alun perin neljänneksi, mutta nousi hieman kisojen jälkeen pronssille Ljudmyla Blonskan dopinghylkäyksen jälkeen. Berliinin MM-kilpailuissa 2009 Tšernova sijoittui alun perin kahdeksanneksi ja Dohan sisäratojen MM-kilpailuissa 2010 hän saavutti alun perin viisiottelussa pronssia. Barcelonan EM-kilpailuissa 2010 hän sijoittui neljänneksi pistein 6512. Daegussa 2011 hän voitti alun perin seitsenottelun ennätyksellään 6880 pistettä. Vuonna 2012 Istanbulin sisäratojen MM-kilpailuissa hän sijoittui viidenneksi pistein 4725 ja Lontoon olympialaisissa kolmanneksi pistein 6628. Vuoden 2013 kesäuniversiadeissa hän voitti kultaa. 

Tšernovan suoritukset Pekingin olympialaisissa 2008 ja Berliinin MM-kilpailuista 2009 lähtien hylättiin dopingin käytön takia vuosina 2016–2017. Tšernovan biologista dopingpassia varten kerätyissä dopingnäytteissä havaittiin vuonna 2013 epäselvyyksiä ja hänen Berliinin MM-kilpailuissa 2009 antamansa dopingnäyte tutkittiin uudelleen ja siitä löytyi merkkejä anabolisen steroidin käytöstä. Tammikuussa 2015 Venäjän antidopingtoimikunta Rusada asetti hänet kahden vuoden kilpailukieltoon ajalle 22.7.2013–21.7.2015 ja hylkäsi hänen tuloksiaan aikaväliltä 15.8.2009–14.8.2011. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen (CAS), joka pidensi Tšernovan kilpailukiellon kolmeen vuoteen ja kahdeksaan kuukauteen ja hylkäsi lisäksi hänen tuloksiaan aina 22.7.2013 asti. Tšernova valitti CAS:n päätöksestä, mutta CAS hylkäsi valituksen. Pekingin olympialaisten pronssimitalinsa Tšernova menetti vuonna 2017 kun hänen Pekingissä antamansa dopingnäytteen uusintatutkimuksessa löytyi merkkejä anabolisen steroidin käytöstä.

## Henkilökohtaiset ennätykset
:Lähde: IAAF

;Ulkoradat
*200 m 23,50 (2007)
*800 m 2.06,50 (2008)
*100 m aj 13,47 (2007)
*400 m aj 56,14 (2007)
*Korkeushyppy 187 (2007)
*Pituushyppy 678 (2008)
*Kuulantyöntö 13,57 (2007)
*Keihäänheitto 54,49 (2006)
*7-ottelu 6618 (2008)

;Sisäradat
*800 m 2.10,10 (2008)
*60 m aj 8,38 (2008)
*Korkeushyppy 181 (2008)
*Pituushyppy 661 (2008)
*Kuulantyöntö 13,11 (2008)
*5-ottelu 4717 (2008)

## Lähteet
Halistenkoski

**Halistenkoski** on Aurajoen yhdestoista ja alin koski Turussa, Halisten ja Nummen kaupunginosien rajalla. Kosken kohdalla Aurajoki laskee seitsemän metriä sadan metrin matkalla. Kosken tuntumassa on vuodesta 1923 sijainnut Turun vesilaitos, jonka raakavesitarpeisiin koski on ollut padottu.  Koskeen rakennettiin vuonna 1995 allastyyppinen kalaporras lohikalojen kutemaan nousun mahdollistamiseksi.

Kosken ylittää kaksi siltaa, 1930-luvulla rakennettu jalankulun ja pyöräilyn silta ja 1980-luvulla rakennettu Halistensilta. Kanootteja vuokraava ja kalastuslupia myyvä Aurajoen opastuskeskus sijaitsee kosken rannalla entisessä myllärintalossa. Halistenkosken kalatietä ja sen alapuolista koskikalastuskohdetta ylläpitää Lounais-Suomen kalastusalue.

Vesilaitos otti aiemmin Halistenkosken padosta 45&nbsp;000 kuutiota vettä Aurajoesta päivittäin, mutta Virttaankankaan tekopohjavesilaitoksen valmistumisesta lähtien Halistenkosken vesilaitos on toiminut varalaitoksena.

Aurajoen keskivirtaamat ovat vuosina 1938–2010 olleet Halistenkoskella 6,8&nbsp;m³/s, keskialivirtaama 0,1&nbsp;m³/s ja keskiylivirtaama 100&nbsp;m³/s. Kuivina aikoina Turun vesilaitos on ottanut Halisten pintavesilaitokselle lähes koko Aurajoen virtaaman. Vuoden 1966 keväällä Etelä-Suomessa oli ennätystulvat, jolloin Halisissa mitattiin 2. toukokuuta virtaamaksi 286&nbsp;m³/s. Vuonna 1980 oli myös suuri virtaama, 200&nbsp;m³/s.

## Historia

Halistenkosken seutu on ollut asuttu jo rautakaudella ja tuotantokäyttöön koski valjastettiin keskiajalla. Ensimmäiset maininnat paikalla sijainneesta myllystä ovat vuodelta 1352. Myöhemmin koskea ovat hyödyntäneet muun muassa 1500-luvulla Suomen ensimmäinen verkatehdas, jauhomyllyjä ja vanuttamo.  Halistenkoskessa on sijainnut keskiajalla myös kruununkalastamo. Yhdessä viereisen Halisten kylämäen ja Turun vesilaitoksen rakennusten kanssa Halistenkoski on osa Halisten kylämäen valtakunnallisesti merkittävää rakennettuaa kulttuuriympäristöä.

## Lähteet
* 

### Viitteet

## Aiheesta muualla

* Halistenkosken rannalla sijaitsevaa Aurajoen opastuskeskusta ylläpitävän Aurajoki-säätiön sivut 
* Muistelmia Halistenkoskesta  Suomen Turku -lehti nro 2/1970
40 päivää ja 40 yötä

**40 päivää ja 40 yötä** (*40 Days and 40 Nights*) on Michael Lehmannin vuonna 2002 valmistunut komediaelokuva, jossa Matt Sullivan (Josh Hartnett) kokeilee 40 vuorokauden selibaattia.

## Näyttelijät

## Aiheesta muualla
* Official Website on Miramax.com 
*
Frank De Bleeckere

**Frank Wermer De Bleeckere** (s. 1. kesäkuuta 1966 Oudenaarde, Belgia) on belgialainen jalkapalloerotuomari. Hän on toiminut erotuomarina vuodesta 1984 lähtien. Vuonna 1998 hänestä tuli kansainvälinen erotuomari.

Myöhemmin urallaan De Bleeckere on tuominnut muun muassa vuoden 2004 ja 2008 EM-kilpailuissa, sekä vuoden 2006 MM-kilpailuissa. Hänet on esivalittu myös vuoden 2010 MM-kilpailuihin. De Bleeckere on tuominnut myös useissa nuorten MM-kilpailuissa.

Näiden lisäksi De Bleeckere on tuominnut Mestarien liiga-otteluita kotimaansa pääsarjan lisäksi. Mestarien liigan loppuottelua hän ei ole toistaiseksi koskaan päässyt tuomitsemaan, mutta kaudella 2006–2007 hän tuomitsi 2. toukokuuta 2007 pelatun Milanin ja Manchester Unitedin välisen välieräottelun. 28. elokuuta 2009 De Bleeckere toimi erotuomarina Barcelonan ja Šah’tar Donetskin välisessä UEFA Super Cupin ottelussa.

## Lähteet

## Aiheesta muualla
* FIFA:n virallinen sivusto 
* Esittely Rate The Ref -sivustolla
Edipo re

**Edipo re** on Ruggero Leoncavallon yksinäytöksinen ooppera, johon libreton kirjoitti Giovacchino Forzano Sofokleen tragedian pohjalta. Teos jäi keskeneräiseksi, mutta sen sävelsi loppuun Giovanni Pennacchio vuonna 1920. Teos kantaesitettiin 13. joulukuuta 1920 Chicagon oopperassa. Italiassa teos esitettiin ensimmäistä kertaa syyskuussa 1958.

## Lähteet

## Aiheesta muualla
* ''Edipo re'' Allmusic.comissa
Chilenliitäjä

**Chilenliitäjä** (*Ardenna creatopus*) on ulappaliitäjien heimoon kuuluva ulappalintu. Se pesii vain kolmessa paikassa Chilessä: Juan Fernándezin saaristossa Robinson Crusoella (joitakin tuhansia pareja) ja Santa Claralla (2&nbsp;000–3&nbsp;000&nbsp;paria), sekä Isla Mochalla Araucon edustalla (mahdollisesti jopa 25&nbsp;000&nbsp;paria). Se talvehtii Keski- ja Pohjois-Amerikan Tyynenmeren puoleisella rannikolla. Lintuja on havaittu myös Oseaniassa ja satunnaisesti Argentiinan rannikolla. Elliott Coues kuvaili lajin holotyypin San Nicolas Islandita Kaliforniasta 1864.

Chilenliitäjän pää, selkä ja siivet ovat harmahtavan ruskeat ja tummat. Kyljet ovat harmahtavan ruskeat ja valkoisissa rinnassa ja vatsassa voi olla ruskeaa kuviointia. Se liikkuu useimmiten yksin ulapalla, mutta voi liittyä sekaparviin. Chilenliitäjän ravintoa ovat erityisesti kalat, mutta myös kalmarit ja äyriäiset. Kantaa uhkaavat sotkeutuminen kalastusverkkoihin ja vieraslajit, esimerkiksi kissat.

## Lähteet
Sysiliitäjä

**Sysiliitäjä** (*Ardenna carneipes*) on ulappaliitäjien heimoon kuuluva ulappalintu. Se pesii Uuden-Seelannin Pohjoissaarella, Lord Howella Australian itäpuolella, Australian etelärannikolla (yksi yhdyskunta), Australian lounaisrannikolla ja Île Saint-Paulilla Intian valtameressä. Sen populaation koko on noin 650&nbsp;000&nbsp;yksilöä. John Gould kuvaili lajin holotyypin Länsi-Australian Cape Leeuwinin edustan saarelta 1844.

## Lähteet
Sokotrantyrskyliitäjä

**Sokotrantyrskyliitäjä** (*Bulweria fallax*) on ulappaliitäjien heimoon kuuluva ulappalintu. Sen elinympäristö käsittää Intian valtameren luoteisosat Arabianmerellä, Adeninlahdella ja Omaninlahdella, missä se usein on yleisin ulappalintu. Lajin pesimäseudut ovat pääosin tuntemattomat, tosin vastikään on Jemenistä löydetty noin 50 parin yhdyskunta, ja sen arvioidaan pesivän rannikolla noin 3&nbsp;000&nbsp;parin voimin. Se pesii todennäköisesti myös Omanin saaristossa Sen populaation koko on noin 2&nbsp;500–10&nbsp;000&nbsp;yksilöä. Christian Jouanin kuvaili lajin holotyypin Intian valtamereltä 1955.

## Lähteet
Christian Jouanin

**Christian Jouanin** (1925 – 8. marraskuuta 2014) oli ranskalainen lintutieteilijä. Hän nimesi harvinaisen sokotrantyrskyliitäjän (*Bulweria fallax*) Intian valtamereltä 1955, ja somalianmetsäfrankoliinin (*Francolinus ochropectus*) yhdessä Jean Pierre Dorstin kanssa 1952. Jouanin toimi tutkijana Pariisin luonnontieteellisessä museossa ja kirjoitti useita tieteellisiä artikkeleita.

## Kirjoituksia
* Nicolas Barre, Armand Barau & Christian Jouanin 1996: *Oiseaux de la Reunion*. Wilson Bulletin

## Lähteet
Bad to the Bone

**Bad to the Bone** on George Thorogood & The Destroyersin single samannimiseltä albumilta vuodelta 1982. Kappaleelle on tehty musiikkivideo vuotta julkaisua myöhemmin. 

Kappale on kuuluisa riffistään. Kappaletta on kuultu monessa televisio-ohjelmissa, mainoksissa ja elokuvissa, kuten *[[Terminator 2 – Tuomion päivä]]* ja *[[Christine – tappaja-auto]]*.

Kitaravire kappaleessa on avoin G eli D-G-D-G-B-D.
Bad to the Bone (albumi)

**Bad to the Bone** on yhdysvaltalaisen blues rock -yhtyeen George Thorogood & The Destroyersin viides studioalbumi. Sen julkaisi 1982 EMI American Records. Albumi sisältää yhtyeen ehkä tunnetuimman kappaleen "Bad to the Bone". Osa kappaleista on cover-versioita, kuten alun perin Johnny Cashin levyttämä "Wanted Man".

## Kappaleet

## Kokoonpano
* George Thorogood – laulu, kitara
* Billy Blough – basso
* Jeff Simon – rummut, lyömäsoittimet
* Hank Carter – saksofoni
* Ian Stewart – koskettimet, piano

## Arvostelut
* Allmusic: 
* Robert Christgau: B–

## Lähteet

## Aiheesta muualla
* Yhtyeen virallinen kotisivu
Olegário Benquerença

**Olegário Manuel Bartolo Faustino Benquerença** (s. 18. lokakuuta 1969 Batalha, Portugali) on portugalilainen jalkapalloerotuomari. 

Benquerença on tuominnut urallaan maan pääsarjan lisäksi Mestarien liigan ja Uefa-cupin otteluita. Hän on tuominnut myös vuosien 2006 ja 2010 MM-kilpailujen sekä vuoden 2008 EM-kilpailujen karsintaotteluita, mutta itse arvokilpailuissa hän ei ole vielä koskaan toistaiseksi toiminut erotuomarina. Hänet on kuitenkin esivalittu tuomitsemaan vuoden 2010 MM-kilpailuja.

Benquerença toimi erotuomarina 25. tammikuuta 2004 Benfican ja Vitória Guimarãesin välisessä ottelussa, jossa unkarilainen Miklós Fehér pyörtyi kesken ottelun ja menehtyi myöhemmin sairaalassa.

## Lähteet

## Aiheesta muualla
* Esittely World Referee -sivustolla
Ship of Memories

**Ship of Memories** on alankomaalaisen Focus-yhtyeen vuonna 1976 julkaistu kokoelma-albumi, jonka materiaali koostuu ennenjulkaisemattomista kappaleista. Suurin osa niistä on äänitetty vuonna 1973.

## Kappalelista
### LP-julkaisu

### CD-julkaisu

Kannessa on valokuva saksalaisesta II maailmansodan aikaisesta Admiral Hipper -luokka raskaasta risteilijästä Admiral Hipperistä, jolle on palaamassa Arado Ar 196 -lentokone.

## Kokoonpano
*Thijs van Leer – laulu, kosketinsoittimet, urut, huilu, mellotron, klavinetti 
*Jan Akkerman – kitara, sitar 
*Bert Ruiter – bassokitara, laulu
*Martijn Dresden – bassokitara raidalla 7 
*Pierre van der Linden – rummut raidoilla 1-5 ja 9 
*Hans Cleuver – rummut raidalla 7
*David Kemper – rummut raidoilla 6 ja 8

## Lähteet
MetLife Stadium

**MetLife Stadium** on stadion East Rutherfordissa, New Jerseyn osavaltiossa, Yhdysvalloissa. Se kuuluu MetLife Sport Complexiin yhdessä Izod Center -areenan ja Meadowlands Racetrack -hevosurheiluradan kanssa. Tällä hetkellä stadionilla kotiottelunsa pelaa NFL-joukkueet New York Giants ja New York Jets. Stadionille mahtuu 82&nbsp;500 katsojaa ja se on täten NFL:n toiseksi suurin stadion Landoverissa sijaitsevan FedEx Fieldin jälkeen.

Stadion avattiin huhtikuussa 2010 nimellä *New Meadowlands Stadium*. Elokuussa 2011 stadion nimettiin uudelleen MetLife-vakuutusyhtiön mukaan 25 vuoden mittaisella sopimuksella.

Stadionilla järjestettiin showpainin Wrestlemania 29 tapahtuma vuonna 2013. Seuraavan kerran Wrestlemania, järjestyksessään 35. järjestettiin stadionilla keväällä 2019.

## Katso myös
*Giants Stadium

## Lähteet

## Aiheesta muualla

* MetLife Stadiumin verkkosivut